Las set Filhas dau Diable ETLD
Subtitle: Contes d'ier a doman
Publisher: IEO Perigòrd Novelum
Published: 2023
Language: oci
Number of pages: 175
ISBN-13: 9782917451496
Description: 22 Après Grizzly-John (1997) e la Fada multicarta (2011), veiquí un noveu recuelh de vinta-e-dos contes de Micheu Chapduelh

12 contes « de prumiera man » pareguts dins lo Leberaubre o Paraulas de Novelum, contes

de las tonalitats plan diversas e que _ levat la Peu d’Anna _ an res a veire emb la tradicion.

Enquera que…

4 contes collectats a bocins, traucats, frenits, eissicats, que l’enveja prenguet au contaire de los sarcir, petaçar e quitament brodar a son biais. Quilhs contes demòran daus contes dau

temps daus contes, que duret la tota prumiera meitat de l’eternitat, mas los petaçons ne’n son

de totas las colors : fantastic, comic, burlesque, satiric, erotic…

6 contes « persistents », contes de tradicion populara que l’autor lor faguet subir un

tractament radicau. Qué voletz, per entrar dins la segonda meitat de l’eternitat, per qu’un conte d’ier venha un conte de benleu-doman, lo Prince-pasmai-prince deu ben obténer lo consentiment de la Bela endurmida, Cuol Cendrós a ben lo drech de comandar baskets e

converses sus Amazon…

7 En mai dau texte, per los que an pas la chança d’auvir Micheu Chapduelh sus scena, « lo fin contaire » enregistret una chausida de set contes per fin tanben de far auvir la lenga

dins sa varianta lemosina de Perigòrd.

2 Avetz aquí dos CD de mai de doàs oras de bona lenga, de segur pas coma un vertadier

espectacle vivent, mas totparier plan plasent per los amators de contes e plan utile per los

que aprenen l’occitan.

1 libre mai dos CD, un bon biais de segre la vita daus contes, de ier a benleu doman.

 
Micheu Chapduelh es nascut en 1947 a Agonac, comuna de Perigòrd, e ten l’occitan de familha. Professor de francés e d’occitan, es tanben plan implicat dins lo domeni associatiu e contribuet a la creacion de l’ASCO de Sarlat e de Novelum IEO Perigòrd, que ne’n fuguet tanben l’un daus presidents. Son òbra literària richa d’autor poligrafe embraça la poësia, lo roman,los contes, l’etnografia, las cronicas, las paraulas de chançons per Joan-Pau Verdier e Peiraguda, los estudis, la participacion a de las revudas, en occitan, en francés...

Fuguet tanben co-editor de la revuda « Lo Leberaubre ». Reçaubet en 2013 lo Grand Prix Périgord per son libre « J’ai refermé mon couteau » editat d’en prumier au Chamin de Sent-Jaume de Jan dau Melhau. Òme de scena, l’escrivan ceda la plaça au « fin contaire » e fai partatjar son gost per lo fantastic e l’umor en un espectacle plan viu.